พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและครุยประจำตำแหน่งของมหาวิทยาลัยศรีนครินทรวิโรฒพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๑๐ สิงหาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและครุยประจำตำแหน่งของมหาวิทยาลัยศรีนครินทรวิโรฒอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย กับมาตรา ๔๗ วรรคสอง และมาตรา ๕๑ วรรคสองแห่งพระราชบัญญัติมหาวิทยาลัยศรีนครินทรวิโรฒ พ.ศ. ๒๕๔๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและครุยประจำตำแหน่งของมหาวิทยาลัยศรีนครินทรวิโรฒ พ.ศ. ๒๕๕๒มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและครุยประจำตำแหน่งของมหาวิทยาลัยศรีนครินทรวิโรฒ พ.ศ. ๒๕๔๖มาตรา ๔ ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยศรีนครินทรวิโรฒ ดังต่อไปนี้(๑)สาขาวิชาการศึกษา มีปริญญาสามชั้น คือ(ก)เอก เรียกว่า การศึกษาดุษฎีบัณฑิต ใช้อักษรย่อ กศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า การศึกษามหาบัณฑิต ใช้อักษรย่อ กศ.ม.(ค)ตรี เรียกว่า การศึกษาบัณฑิต ใช้อักษรย่อ กศ.บ.(๒)สาขาวิชาทันตแพทยศาสตร์ มีปริญญาสองชั้น คือ(ก)เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๓)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๔)สาขาวิชาพยาบาลศาสตร์ มีปริญญาสามชั้น คือ(ก)เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค)ตรี เรียกว่า พยาบาลศาสตรบัณฑิต ใช้อักษรย่อ พย.บ.(๕)สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด. และ ปรัชญาดุษฎีบัณฑิต ใช้อักษรย่อ ปร.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๖)สาขาวิชาเภสัชศาสตร์ มีปริญญาสามชั้น คือ(ก)เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค)ตรี เรียกว่า เภสัชศาสตรบัณฑิต ใช้อักษรย่อ ภ.บ.(๗)สาขาวิชารัฐประศาสนศาสตร์ มีปริญญาสามชั้น คือ(ก)เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค)ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๘)สาขาวิชารัฐศาสตร์ มีปริญญาสามชั้น คือ(ก) เอก เรียกว่า รัฐศาสตรดุษฎีบัณฑิต ใช้อักษรย่อ ร.ด. และ ปรัชญาดุษฎีบัณฑิต ใช้อักษรย่อ ปร.ด.(ข) โท เรียกว่า รัฐศาสตรมหาบัณฑิต ใช้อักษรย่อ ร.ม.(ค) ตรี เรียกว่า รัฐศาสตรบัณฑิต ใช้อักษรย่อ ร.บ.(๙)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๐)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๑)สาขาวิชาศิลปกรรมศาสตร์ มีปริญญาสามชั้น คือ(ก)เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค)ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๑๒)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๓)สาขาวิชาเศรษฐศาสตร์ มีปริญญาสามชั้น คือ(ก)เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค)ตรี เรียกว่า เศรษฐศาสตรบัณฑิต ใช้อักษรย่อ ศ.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๕ ครุยวิทยฐานะของมหาวิทยาลัยศรีนครินทรวิโรฒมีสามชั้น ดังต่อไปนี้(๑)ครุยดุษฎีบัณฑิต ทำด้วยผ้าหรือแพรสีดำ เย็บเป็นเสื้อคลุมยาวเหนือข้อเท้าพอประมาณ มีแถบกำมะหยี่สีดำกว้าง ๑๑ เซนติเมตร ทาบริมเสื้อโดยตลอด ปลายแขนปล่อยกว้างยาวระดับข้อมือ ตอนกลางแขนทั้งสองข้างมีแถบกำมะหยี่สีดำกว้าง ๖ เซนติเมตร ยาว ๒๔ เซนติเมตร พับปลายแถบเป็นมุมแหลม จำนวนสามแถบติดเรียงกันระยะห่างระหว่างแถบ ๓ เซนติเมตร มีผ้าคล้องคอ ด้านในทำด้วยผ้าต่วนสีแดงมีแถบทำด้วยผ้าต่วนหรือแพรสีเทา กว้าง ๑๐ เซนติเมตร ทาบขวาง ด้านนอกทำด้วยกำมะหยี่สีตามสีประจำคณะบัณฑิตวิทยาลัย สถาบัน หรือสำนัก มีแถบกำมะหยี่สีแดงเข้ม กว้าง ๑๑ เซนติเมตรทาบขอบบนและมีแพรสีแดงเข้ม กว้าง ๒ เซนติเมตร ขลิบริมขอบล่างประกอบด้วยหมวกแผ่นสี่เหลี่ยมจัตุรัส ยาวด้านละ ๒๔ เซนติเมตร ทำด้วยผ้าหรือแพรสีดำมีพู่ห้อยสีตามสีประจำคณะบัณฑิตวิทยาลัย สถาบัน หรือสำนัก(๒)ครุยมหาบัณฑิต ทำด้วยผ้าหรือแพรสีดำ เย็บเป็นเสื้อคลุมยาวเหนือข้อเท้าพอประมาณ หลังจีบแขนทะลุเหนือข้อศอก ปลายแขนเป็นถุงห้อยสั้นกว่าเสื้อ ๒๐ เซนติเมตรรูปปลายเรียวมีผ้าคล้องคอเช่นเดียวกับครุยดุษฎีบัณฑิต เว้นแต่ด้านนอกมีผ้าต่วนหรือแพรสีเทากว้าง ๑๐ เซนติเมตร ทาบขอบบน ปลายด้านหน้าปิดทับแพรสีแดงริมขอบล่างประกอบด้วยหมวกเช่นเดียวกับหมวกดุษฎีบัณฑิต(๓)ครุยบัณฑิตและประกาศนียบัตรบัณฑิต ทำด้วยผ้าหรือแพรสีดำเย็บเป็นเสื้อคลุมยาวเหนือข้อเท้าพอประมาณ หลังจีบ ปลายแขนปล่อยกว้างยาวระดับข้อมือมีผ้าคล้องคอเช่นเดียวกับครุยมหาบัณฑิต เว้นแต่แถบผ้าต่วนหรือแพรสีเทาปลายด้านหน้าเย็บจรดแพรสีแดงริมขอบล่างประกอบด้วยหมวกเช่นเดียวกับหมวกมหาบัณฑิตมาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัยกรรมการสภามหาวิทยาลัย อธิการบดี คณบดี ผู้อำนวยการสถาบัน ผู้อำนวยการสำนัก ผู้อำนวยการวิทยาลัยและผู้อำนวยการศูนย์ของมหาวิทยาลัยศรีนครินทรวิโรฒ มีดังต่อไปนี้(๑)นายกสภามหาวิทยาลัย ครุยทำด้วยผ้าสีดำ เย็บเป็นเสื้อคลุมยาวเหนือข้อเท้าพอประมาณ ตัวเสื้อผ่าอกตลอดและติดซิปมีแถบกำมะหยี่สีเทาเข้ม กว้าง ๑๐ เซนติเมตรเย็บติดเป็นสาบตั้งแต่คอด้านหลังจนจรดชายครุยบริเวณหน้าอกทั้งสองข้างปักตรามหาวิทยาลัยศรีนครินทรวิโรฒด้วยดิ้นสีทอง มีเส้นผ่าศูนย์กลาง๕ เซนติเมตรขอบนอกของแถบกำมะหยี่สีเทาเข้มขลิบดิ้นสีทองเป็นแนวยาวจากด้านบนจนถึงขอบครุยด้านล่างปลายแขนปล่อยกว้างยาวระดับข้อมือ ตอนกลางแขนทั้งสองข้างมีแถบกำมะหยี่สีเทา กว้าง ๕เซนติเมตร ยาว ๓๐ เซนติเมตร พับปลายแถบเป็นมุมแหลม จำนวนสี่แถบติดเรียงกันระยะห่างระหว่างแถบ ๓ เซนติเมตร มีผ้าคล้องคอ ด้านในทำด้วยผ้ามันสีแดงด้านนอกทำด้วยกำมะหยี่สีดำ ด้านหน้าทำเป็นมุมแหลมด้านหลังทำเป็นแผ่นผ้ายาวถึงข้อพับเข่า ส่วนปลายเป็นถุงยาวเหนือข้อเท้าพอประมาณขอบนอกขลิบด้วยผ้ามันสีแดง กว้าง ๑.๕ เซนติเมตร ขอบในเป็นแถบกำมะหยี่สีแดง กว้าง ๗เซนติเมตร เย็บเป็นมุมแหลมจรดขอบผ้ามันสีแดง บริเวณปากถุงด้านในของแผ่นหลังมีแถบผ้ามันสีเทาอ่อนกว้าง ๑๒ เซนติเมตร เมื่อสวมใส่และพลิกออกมาจะเป็นสีเทาแดง(๒)กรรมการสภามหาวิทยาลัย เช่นเดียวกับนายกสภามหาวิทยาลัยแต่ไม่มีขลิบดิ้นสีทองเป็นแนวยาวบนแถบกำมะหยี่สีเทาเข้มด้านหน้าทั้งสองข้าง(๓)อธิการบดี เช่นเดียวกับนายกสภามหาวิทยาลัย แต่ครุยมีแถบกำมะหยี่เป็นสีดำและมีดิ้นเป็นสีเงินทั้งหมด(๔)คณบดี ผู้อำนวยการสถาบัน ผู้อำนวยการสำนัก ผู้อำนวยการวิทยาลัยและผู้อำนวยการศูนย์เช่นเดียวกับอธิการบดีแต่ไม่มีขลิบดิ้นสีเงินเป็นแนวยาวบนแถบกำมะหยี่สีดำด้านหน้าทั้งสองข้างมาตรา ๗ สีประจำคณะ บัณฑิตวิทยาลัย สถาบัน และสำนักมีดังต่อไปนี้(๑) คณะทันตแพทยศาสตร์ สีม่วงเข้ม(๒) คณะพยาบาลศาสตร์ สีส้ม(๓) คณะพลศึกษา สีเขียวมรกต(๔) คณะแพทยศาสตร์ สีเขียวเข้ม(๕) คณะเภสัชศาสตร์ สีเขียวมะกอก(๖) คณะมนุษยศาสตร์ สีขาว(๗) คณะวิทยาศาสตร์ สีเหลือง(๘) คณะวิศวกรรมศาสตร์ สีเลือดหมู(๙) คณะศิลปกรรมศาสตร์ สีน้ำตาล(๑๐) คณะศึกษาศาสตร์ สีฟ้า(๑๑) คณะสหเวชศาสตร์ สีชมพู(๑๒) คณะสังคมศาสตร์ สีม่วงเม็ดมะปราง(๑๓) บัณฑิตวิทยาลัย สีเทาเข้ม(๑๔) สถาบันวิจัยพฤติกรรมศาสตร์ สีม่วงแดงเข้ม(๑๕) สำนักทดสอบการศึกษาและจิตวิทยา สีน้ำเงินมาตรา ๘ ให้มหาวิทยาลัยศรีนครินทรวิโรฒจัดทำครุยวิทยฐานะและครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรีหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยศรีนครินทรวิโรฒได้กำหนดให้มีปริญญาในสาขาวิชาต่าง ๆที่มีลักษณะเฉพาะเจาะจงเพิ่มมากขึ้นทำให้ต้องมีการปรับปรุงการกำหนดปริญญาในสาขาวิชาใหม่และกำหนดให้มีสีประจำคณะบัณฑิตวิทยาลัย สถาบัน และสำนักแทนสีประจำสาขาวิชารวมทั้งแก้ไขเพิ่มเติมรายละเอียดของครุยวิทยฐานะและครุยประจำตำแหน่งของนายกสภามหาวิทยาลัย กรรมการสภามหาวิทยาลัย และอธิการบดีตลอดจนกำหนดให้มีครุยประจำตำแหน่งของผู้บริหารเพิ่มขึ้นสมควรปรับปรุงพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะและครุยประจำตำแหน่งของมหาวิทยาลัยศรีนครินทรวิโรฒเสียใหม่และโดยที่มาตรา ๔๗ วรรคสอง และมาตรา ๕๑ วรรคสองแห่งพระราชบัญญัติมหาวิทยาลัยศรีนครินทรวิโรฒ พ.ศ. ๒๕๔๑บัญญัติให้การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไรและการกำหนดลักษณะชนิด ประเภท และส่วนประกอบของครุยวิทยฐานะ เข็มวิทยฐานะและครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พัชรี/ผู้จัดทำ๕ พฤศจิกายน ๒๕๕๓กวินธาดา/ผู้ตรวจ[๑] ราชกิจจานุเบกษาเล่ม ๑๒๖/ตอนที่ ๕๙ ก/หน้า ๑๙/๒๖ สิงหาคม ๒๕๕๒